Diari Oficial de la Generalitat Valenciana


Sumari del DOGV 1308, del 22-05-1990 (1990/817486)

ORDRE de 10 de maig de 1990, de la Conselleria de Cultura, Educació i Ciència, per la qual es convoca concurs públic de Projectes d'Actuació Educativa Preferent en centres d'EGB per al curs 1990-91.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/10/(1)/dof/vci/html**

### Dades del document

Número de DOGV
:   1308

Data del DOGV
:   22-05-1990

Secció del DOGV
:   DISPOSICIONS GENERALS

Número del document
:   1990/817486


Data del document
:   10-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 10 de maig de 1990 de la Conselleria de Cultura, Educació i Ciència, per la qual es convoca concurs públic de projectes d'actuació educativa preferent en centres d'EGB per al curs 1990-91.  
El Reial Decret 1.174/83, de 27 d'abril, va establir el marc general en què es desplegaria el Programa d'Educació Compensatòria.  
La firma del primer conveni subscrit entre la Conselleria de Cultura, Educació i Ciència i el Ministeri d'Educació i Ciència, en data 14 d'octubre de 1983, així com els successius convenis que, des d'aleshores, s'han establit, han marcat la implantació i el desplegament del Programa d'Educació Compensatòria a la Comunitat Valenciana.  
En aquest context, els projectes experimentals singulars, aprovats quan pertocava en virtut de les Resolucions de 19 de maig de 1986 de la Direcció General d'Educació Bàsica i Ensenyaments Especials, han significat una resposta diversificada a distintes problemàtiques que l?escola presentava  
D'altra banda, la incidència que ha tingut la implantació de projectes d'innovació educativa, l'ampliació de la xarxa de serveis de suport, el creixement experimentat en la concessió d'ajudes de distinta mena, la imminent posada en marxa de la Reforma i la necessitat d'adequar les accions administratives a la situació actual, aconsellen delimitar el camp d'actuació del Programa d'Educació Compensatòria, per tal d'adreçar els recursos, si pot ser amb més intensitat, a una atenció educativa diferenciada d'aquells col·lectius desfavorits per raons de tipus geogràfic, sòcio-econòmic o cultural, com és el cas de l?escola rural, les zones urbanes marginals i la integració de minories ètniques.  
Per tot això, fent ús de les atribucions que em confereix l'article 35 de la Llei de la Generalitat Valenciana 5/1.983, de 30 de desembre, del Govern Valencià,  
ORDENE:  
Article primer  
Es convoca Concurs Públic de Projectes d?Actuació Educativa Preferent en l?àmbit de la Comunitat Valenciana per al curs 1990-91.  
Article segon  
S'aproven les bases per les quals es regirà la convocatòria i que constitueixen l'annex I d'aquesta.  
Article tercer  
Els recursos necessaris per al desplegament dels projectes aprovats seran sufragats amb càrrec als capítols I i II dels Pressupostos de la Generalitat Valenciana, destinats al finançament de les activitats que realitza el Programa d'Educació Compensatòria, de la Direcció General de Centres i Promoció Educativa.  
DISPOSICIO TRANSITORIA  
Els Projectes Experimentals Singulars que actualment estan desplegant-se en centres d'EGB, convocats per Resolucions de la Direcció General d'Educació Bàsica i Ensenyaments Especials, de 19 de maig de 1986, continuaran vigents fins a la finalització del curs 89-90.  
DISPOSICIONS FINALS  
Primera  
Es faculta la Direcció General de Centres i Promoció Educativa perquè, en l'àmbit de les seues competències, adopte les mesures necessàries per al compliment d'aquesta Ordre i resolga les incidències que s'hi plantegen en la interpretació i l'execució.  
Segona  
Aquesta Ordre entrarà en vigor a l?endemà de la publicació en el Diari Oficial de la Generalitat Valenciana.  
València, 10 de maig de 1990.  
El Conseller de Cultura, Educació i Ciència,   
ANTONIO ESCARRE I ESTEVE  
ANNEX I  
BASES  
Primera. Objecte dels projectes.  
1. Els Projectes d?Actuació Educativa Preferent estaran orientats a incorporar o continuar actuacions educatives compensadores que discriminen positivament sectors desfavorits per circumstàncies de tipus geogràfic, sòcio-econòmic o cultural.  
2. Per la seua naturalesa, els Projectes d?Actuació Educativa Preferent han de presentar les característiques pròpies d'un Projecte d'Innovació Educativa adaptat a les peculiaritats de la comunitat escolar en que s'ha d'aplicar.  
Segona. Modalitat de projecte.  
Els Projectes d?Actuació Educativa Preferent, en funció de l?àmbit i especificat d'actuacions, podran ser de dos tipus:  
A. Projectes Educatius de Singularitat Rural.  
Tindran aquest caràcter aquells en què l?execució i el desplegament dels quals es preste una atenció educativa diferenciada per raó de ruralitat.  
B. Projectes Educatius de Singularitat Urbana.  
Seran considerats com a tals aquells que aporten mesures singulars que milloren l'atenció educativa a sectors desfavorits per raons de marginació social, econòmica o cultural.  
Tercera. Duració.  
Els Projectes s'implantaran durant el curs 1990-91. Tindran una duració d'un curs. En funció dels resultats i de les disponibilitats pressupostàries, prèvia petició dels centres efectuada en el mes d'abril, podran ser prorrogats anualment per part de la Direcció General de Centres i Promoció Educativa.  
Quarta. Participants.  
Podran participar en aquest concurs els centres d'EGB que complesquen les condicions següents:  
A. Projectes Educatius de Singularitat Rural.  
Centres d'EGB ubicats en zones rurals que sol·liciten, mitjançant expedient únic, l'aprovació d'un projecte elaborat conjuntament amb altres centres de la mateixa zona.  
B. Projectes Educatius de Singularitat Urbana.  
a) Centres d'EGB que, per les seues característiques singulars, sol·liciten l'aprovació d'un projecte amb incidència a nivell del propi centre.  
b) Centres d'EGB que sol·liciten, mitjançant expedient únic, l'aprovació d'un projecte elaborat conjuntament amb altres centres del mateix barri o zona amb problemàtica i incidència comunes.  
Cinquena. Models de sol·licituds i documents a presentar.  
1. Les sol·licituds corresponents a Projectes Educatius de Singularitat Urbana, amb incidència a nivell de centre, les deurà subscriure el director, s'ajustaran al model que figura com a annex II i s'hi ajuntaran els documents següents:  
a) Original i dues còpies del projecte.  
b) Còpia de l'acta de la reunió del claustre de professors en què s'acorda assumir la implantació i el desplegament del projecte.  
c) Còpia de l'acta de la reunió del consell escolar del centre en què s'acorda l'aprovació del projecte.  
2. Aquelles que corresponguessen a Projectes Educatius de Singularitat Rural o Projectes Educatius de Singularitat Urbana, elaborats conjuntament per distints centres, les hauran de subscriure tots els directors, s'ajustaran al model que figura com a annex III i s'hi adjuntaran els mateixos documents assenyalats en l'apartat anterior, referits a cada un del centres implicats.  
Sisena. Presentació i termini.  
1. Les sol·licituds, acompanyades dels projectes i adreçades al director general de Centres i Promoció Educativa, podran presentar-se en el Registre dels Serveis Territorials de Cultura i Educació, en el Registre General de la Conselleria de Cultura, Educació i Ciència, o per qualsevol dels mitjans establerts en l'article 66 de la Llei de Procediment Administratiu.  
2. El termini de presentació finalitzarà quan haja transcorregut un mes a partir de la data de publicació d'aquesta convocatòria en el Diari Oficial de la Generalitat Valenciana.  
Setena. Requisits del projecte.  
A. Els Projectes d?Acció Educativa Preferent hauran de reflectir clarament:  
a) Característiques sòcio-econòmiques i culturals de l?àmbit territorial d'incidència.  
b) Problemes educatius que motiven l?elaboració del projecte.  
c) Objectius a aconseguir  
d) Aspectes organitzatius, curriculars i metodològics a modificar.  
e) Duració prevista.  
f) Procediment d'avaluació a aplicar.  
g) Si s?escau, valoració del Projecte Experimental Singular vigent.  
B. Com a annex a aquests s'hi ajuntaran:  
a) Situació administrativa del professorat de la plantilla del centre.  
b) Proposta raonada dels mitjans personals i/o econòmics extraordinaris, necessaris per a la implantació i el desplegament del projecte.  
Vuitena. Tipus d'ajudes.  
1. Els recursos destinats per al desplegament dels projectes aprovats seran de dos tipus: personals i econòmics.  
a) Els recursos personals consistiran a dotar els centres dels professorat de suport necessari per al desplegament del projecte.  
b) Els recursos econòmics consistiran en assignacions específiques com a sobredotació per despeses de funcionament.  
2. Si es produïa la prórroga del projecte, la Direcció General de Centres i Promoció Educativa, en funció del desplegament i avaluació d'aquest, podrà modificar els recursos destinats als centres.  
3. L?aprovació del projecte suposarà l'aplicació de criteris de preferència en la distribució de recursos, per part dels distints serveis de la Conselleria de Cultura, Educació i Ciència.  
Novena. Selecció de projectes.  
La selecció de projectes la farà una Comissió integrada pels membres següents:  
- La cap del Servei de Promoció Educativa de la Direcció General de Centres i Promoció Educativa, que farà de presidenta.  
- El cap del Servei de Formació del Professorat de la Direcció General d'Ordenació i Innovació Educativa.  
- El cap del Programa de Reforma de la Direcció General d'Ordenació i Innovació Educativa.  
- El cap de la Secció d'Educació Compensatòria de la Direcció General de Centres i Promoció Educativa.  
- Tres inspectors d'Educació, en representació de cada un dels Serveis Territorials de Cultura i Educació, designats pel director general d'Ordenació i Innovació Educativa, a proposta dels respectius directors territorials.  
- Un coordinador de centre de recursos ubicat en una zona rural, un director de centre declarat d?Acció Educativa Singular i un director de centre on es duga a terme un projecte experimental singular. Tots aquests designats pel director general de Centres i Promoció Educativa.  
- Un funcionari de la Direcció General de Centres i Promoció Educativa, designat pel director general, amb veu però sense vot, que farà de secretari.  
A les reunions de la Comissió podran assistir, amb veu però sense vot, representants dels sindicats que formen part de la Mesa Sindical Sectorial d'Educació.  
Desena. Resolució.  
1. El director general de Centres i Promoció Educativa, a la vista de la selecció de projectes efectuada per la Comissió, resoldrà.  
2. En el cas que la Comissió seleccionadora introduesca variacions en l'assignació dels recursos sol·licitats, es comunicarà als centres afectats aquesta circumstància.  
Si, amb les assignacions establertes per la Comissió, el claustre de professors i el consell escolar del centre consideren realitzable el projecte, deurà manifestar-se'n expressament l'acceptació en el termini de quinze dies naturals, mitjançant la nova presentació dels documents a què fan referència la base cinquena, apartats 1 b) i c).  
Si, per contra, consideren necessari que el projecte inicial experimente variacions significatives, caldrà presentar, de nou, en el termini de quinze dies naturals, tots els documents a què fa referència la base cinquena i, en última instància, el director general de Centres i Promoció Educativa en resoldrà.  
Onze. Criteris de selecció.  
1. Dels projectes presentats, seran motiu d'atenció preferent aquells que, al parer de la Comissió, oferesquen alternatives educatives viables i presenten les característiques següents:  
A. Projectes Educatius de Singularitat Rural.  
Centres d'EGB incomplets ubicats en zones rurals despoblades, amb aïllament geogràfic i dificultats de coordinació amb altres centres de la zona.  
B. Projectes Educatius de Singularitat Urbana.  
Centres ubicats en zones de marginalitat urbana, els projectes dels quals donen prioritat a l'atenció d'aspectes relacionats amb:  
- la integració escolar i social;  
- el respecte cultural a minories ètniques; i  
- el tractament específic de l'absentisme escolar.  
2. La Comissió seleccionadora considerarà d'atenció prioritària els projectes en què concórreguen alguna de les circumstàncies següents:  
a) Projectes que suposen la continuació de projectes experimentals singulars aplicats en cursos anteriors i que han estat avaluats positivament.  
b) Projectes, elaborats conjuntament per diferents centres, que donen resposta a problemàtiques comunes de zones o barris.  
Dotze. Obligacions dels centres.  
L?acceptació de la realització d'un projecte aprovat implica, per part dels centres, el compromís de reflectir, tant en el pla de centre o programació general anual com en la memòria, la incidència del projecte, amb un desenrotllament i valoració, en les activitats del centre.  
Tretze. Professorat.  
1. El professorat de suport a què fa referència la base vuitena, serà destinat d'acord amb el sistema general de provisió.  
2. Des del Servei de Formació del Professorat, en col·laboració amb el Programa d'Educació Compensatòria, es promouran activitats de formació específica per al professorat destinat a centres que estan desplegant Projectes d?Actuació Educativa Preferent.  
3. La Conselleria de Cultura, Educació i Ciència podrà classificar com a lloc de difícil execució, als efectes de mèrits, el de professor d'EGB destinat a centres que estan portant a efecte aquest tipus de projecte.  
TABLA  
Model de sol·licitud de Projecte Educatiu de Singularitat Urbana amb Incidència a Nivell de Centre  
Sr./a com a director/a   
Centre de província de   
Exposa:  
a) Que, convocat el Concurs Públic de Projectes d?Actuació Educativa Preferent per Ordre de la Conselleria de Cultura, Educació i Ciència de 10 de maig de 1990, hi concòrrec en representació de la institució escolar que dirigesc.  
b) Que, amb aquesta finalitat, adjunte la documentació següent:  
- original i dues còpies del projecte;  
- còpia de l'acta de la reunió que va celebrar el claustre de professors en la qual s'acorda assumir la implantació i el desenrotllament d'aquest;  
- còpia de l'acta de la reunió que va celebrar el consell escolar del centre en la qual se n'acorda l'aprovació.  
Per tot això, sol·licite l'aprovació d'aquest projecte i accepte les condicions que determinen les bases de la convocatòria.  
 , de de 1.990  
IL·LM. SR. DIRECTOR GENERAL DE CENTRES I PROMOCIO EDUCATIVA. VALENCIA.  
ANNEX III  
Model de sol·licitud de Projecte Educatiu de Singularitat Rural o de Singularitat Urbana presentat per distints Centres  
Sr./a , com a director/a del  
Centre de   
Sr./a , com a director/a del  
Centre de   
Sr./a , com a director/a del  
Centre de   
Sr./a , com a director/a del  
Centre de   
Exposen:  
a) Que, convocat el concurs públic de Projectes d?Actuació Educativa Preferent per l'Ordre de la Conselleria de Cultura, Educació i Ciència de 10 de maig de 1990, hi concursem en representació de les nostres respectives institucions escolars.  
b) Que, amb aquesta finalitat, adjuntem la documentació següent:  
- original i dues còpies del projecte;  
- còpies de les actes de les reunions de cada un dels claustres de professors, en les quals s'acorda assumir la implantació i el desplegament d'aquest;  
- còpies de les actes de les reunions de cada un dels consells escolars de centre, en les quals s'acorda la seua aprovació.  
Per tot això, sol·licitem l'aprovació d'aquest projecte i acceptem les condicions que determinen les bases de la convocatòria.  
 , de de 1.990  
IL·LM. SR. DIRECTOR GENERAL DE CENTRES I PROMOCIO EDUCATIVA. VALENCIA.


Còpia Permalink ELI